شەفەق نیوز/ سەرچەوەیگ لە پۆلیس پارێزگای بەغداد، ئمڕوو پەنجشەممە، خەوەردا ک هێزیگ لە پۆلیس دوو کەس لە وەکارهاورەیل هووشبەرەکان لە شار سەدر لە خوەرهەڵات بەغداد پایتەخت دەسگیر کرد.
سەرچەوەگە وت: یەکیگ لە خاڵەیل لیوای چوارەم فیرقەی یەکەم پۆلیس فیدڕاڵی، لە مەوقەی ئەرکەیل وەشکین و ووردبینی ماشینەیل لە ناوچەی شار سەدر، دوو کەس دەسگیر کرد.
پۆلیس فیدڕاڵی لە بەیاننامەیگ رەسیە ئاژانس شەفەق نیوز وت: دویای وەشکین ماشینەگەیان و پەیاکردن مادەی کریستال ودەوانچەیگ ویبلی وەگەرد ٦ گولە و چەقوویگ، دریانە دەس لایەنە پەیوەندیدارەکان ئەرا تەواوکردن ریکارە یاساییەکان.
